MSC บวก 3 วันทะยาน 17% ลุ้นรายได้ปีนี้ 8 พันลบ. โบรกชูยีลด์สูง 6%
MSC บวก 3 วัน ทะยาน 17% ลุ้นรายได้ปีนี้ 8 พันลบ. โต 11% โบรกชี้ยีลด์สูงเฉลี่ยประมาณ 6% ต่อปี เชียร์ “ซื้อ”
MSC บวก 3 วัน ทะยาน 17% ลุ้นรายได้ปีนี้ 8 พันลบ. โต 11% โบรกชี้ยีลด์สูงเฉลี่ยประมาณ 6% ต่อปี เชียร์ “ซื้อ”
9 พ.ค. 2565

ผู้สื่อข่าวรายงานว่าวันนี้ (9 พ.ค. 2565) ราคาหุ้นบริษัท เมโทรซิสเต็มส์คอร์ปอเรชั่น จำกัด (มหาชน) หรือ MSC ณ เวลา 16:02 น. อยู่ที่ระดับ 10.50 บาท เพิ่มขึ้น 0.30 บาท หรือ 2.94% โดยทำจุดสูงสุดที่ 12.50 บาท และทำจุดต่ำสุดที่ 9.95 บาท ด้วยมูลค่าการซื้อขาย 294.71 ล้านบาท

ทั้งนี้ราคาหุ้น MSC ปรับตัวขึ้นมาต่อเนื่อง 3 วันติดนับตั้งแต่ราคาหุ้นปิดที่ระดับ 8.95 บาท เมื่อวันที่ 3 พ.ค. 2565 คิดเป็นการปรับตัวเพิ่มขึ้น 1.55 บาท หรือคิดเป็น 17.31% 
บริษัทหลักทรัพย์ ดีบีเอส วิคเคอร์ส (ประเทศไทย) จำกัด ระบุในบทวิเคราะห์ (29 มี.ค.2565) ว่า บริษัทฯ เริ่มตั้งเป้าการเติบโตที่มากขึ้น โดยประกาศเป้ารายได้ที่ 8 พันล้านบาทในปี 2565 คิดเป็นการเติบโต 11% จากงวดเดียวกันของปีก่อน สูงกว่าระดับปกติที่ผ่านมาซึ่งบริษัทฯ ตั้งเป้ารายได้เติบโตเฉลี่ยเพียง 7% – 8% ต่อปีซึ่งปกติบริษัทฯ ซื้อขายในระดับ PE ที่เพียง 10 – 12 เท่า ถูกกว่าค่าเฉลี่ยของหุ้นที่เกี่ยวของกับเทคโนโลยีและอุปกรณ์ IT ด้วยกัน หากบริษัทฯ กลับมาตั้งเป้าเติบโตสูงขึ้นจะมีโอกาสหนุนให้หุ้น MSC กลับมาซื้อขายที่ระดับ PE ที่สูงขึ้นได้
อย่างไรก็ดีนับเป็นบริษัทฯ ที่มีการจ่ายปันผลสูงเฉลี่ยประมาณ 6% ต่อปี สำหรับปี 2564 บริษัทฯ ประกาศจ่ายปันผลเท่ากับ 0.38 บาท โดยถือเป็นหุ้นที่ราคาถูก หากมีการเติบโตต่อเนื่องจะทำให้บริษัทฯ ซื้อขายที่ระดับ PE เพิ่มขึ้นได้ จึงยังคงแนะนำ “ซื้อ”